Jong man geskiet tydens rooftog by huis | Maroela Media
'n 21-jarige man is Woensdagoggend twee keer geskiet tydens 'n gewapende rooftog by 'n huis in Florida in die weste van Johannesburg.
Die voorval het omstreeks 05:15 plaasgevind. Kapt. Mavela Masondo, woordvoerder van die polisie, het gesê 'n middeljarige man was glo besig om sy motorhuis se deur oop te maak toe drie gewapende mans hom genader het. "Die slagoffer het die sleutels vir 'n VW Amarok-bakkie vir hulle gegee, maar hulle het daarop aangedring om saam met hom die huis binne te gaan," het Masondo verduidelik.
Twee van die man se seuns het intussen glo onraad vermoed en gaan kyk wat aangaan waarna die verdagtes op hulle losgebrand het. "Die seun is ernstig gewond en die verdagtes het slegs met die voertuig se sleutels gevlug," het Masondo gesê.
Chris Botha, woordvoerder van Netcare 911, het gesê by paramedici se aankoms op die toneel was die jong man in 'n kritieke toestand. "Hy is gestabiliseer en per helikopter na 'n hospitaal geneem vir die behandeling wat hy benodig. Volgens Russel Meiring, woordvoerder van ER24, is die jong man in die kop geskiet.
'n Saak van poging tot huisroof en poging tot moord is aanhangig gemaak en word deur die polisie ondersoek.
Die polisie het enigiemand met meer inligting oor die voorval gevra om die polisie te skakel by 08600 10111.
florida Johannesburg poging tot moord
EFF sê weer 'Die Stem' moet uit volkslied
Ag Here wees die kind genadig dat hy leef en nie ernstige breinskade het nie.
Liewe Vader ons bid vir hierdie jongman wees saam met hom in hierdie kritieke tyd, Ons vra dit in u naam o Here!Amen!
Here hou asb jou hand oor die kind. Beskerm hom. Sterkte vir die Famile.
So onnodig onskuldige mense.
en weereens gaan hul nie gevang word nie.
Skande groot skande……maak my seer!!!!!!!!!!!!EK NODIG SIELKUNDIGGE HULP…..SO KAN DIT NIE AANGAAN NIE. Maak ons kommentaar enige verskil of ?